|  |  |  |  |  |
| --- | --- | --- | --- | --- |
| Tantárgy neve: Demonstrációs gyakorlat I. | | | | |
| Tantárgy kódja: NFP\_CG311G2 | | | | |
| **Kredit:**  2 | **Félév:**  II. | **Heti**  **óraszám:**  3 | **Óratípus:**  Előadás   Szeminárium   Gyakorlat X | **Értékelés:**  Kollokvium   Gyakorlati jegy X |
| **A tantárgy oktatásának célja:**  A tanulók megismertetése a csecsemő- és kisgyermekgondozás korszerű eszközeivel és kellékeivel, azok használatával. A gyakorlat további célja, hogy demonstrációs baba alkalmazásával a tanulók megtanulják a csecsemő- és kisgyermek szakszerű ellátását, begyakorolják a csecsemő helyes fogásának, tartásának módját, a különböző gondozási műveletek szakszerű kivitelezését.  **Tananyagtartalom**:   1. A gondozás és a nevelés egysége    * A gondozás jelentősége a felnőtthöz fűződő érzelmi kapcsolat kialakítása, valamint a gyermek önmagával való viszonya, énképének alakulása szempontjából. 2. Az étkezés, mint az anya-gyermek kapcsolat egyik legfontosabb színtere, az étkezés szerepe a szociális kompetencia élményének kialakulása szempontjából    * A szopás, a szoptatás jelentősége, segítség a szoptató anyának az első mellre tevésnél Az elválasztás menete, az új ízek, új ételek bevezetésének módja    * A pohár és a kanál használatának megtanítása, s az ezekkel kapcsolatos esetleges nehézségek megoldása    * Áttérés a pépes ételről a darabos ételre.    * Áttérés a csecsemő étrendjéről a kisgyermek és nagyobb gyermek étrendjére.    * Étkezéssel kapcsolatos problémák: étvágytalanság, válogatás, falánkság, kialakulásuk lehetséges okai és a kialakulásukhoz vezető út. 3. Fürdetés, pelenkázás, öltöztetés    * A fürösztés élettani jelentősége.    * A fürösztés, öltöztetés jelentősége a felnőtt-gyermek kapcsolatban, a gyermek szociális kompetencia élményének kialakulásában. a gyermek önmagához való viszonyának, pozitív énképének kialakulása szempontjából.    * A fürösztés, öltöztetés tárgyi feltételei:    * Előkészítés a fürdetéshez, öltöztetéshez. Az előkészítés jelentősége a felnőttel való zavartalan együttlét feltételeinek megteremtése szempontjából.    * A fürdetés módja újszülött-korban a köldökcsonk leesése előtt.    * A fürdetés módja és menete az önálló felülés, felállás elsajátítása előtt.    * A felülni, felállni tudó gyerek fürösztésének módja, menete.    * A fürösztéshez, öltöztetéshez kapcsolódó kiegészítő műveletek:    * A fogmosás bevezetésének kritériumai és módja.    * Csecsemő és kisgyermekkorban szokásos egyéb tisztántartási műveletek: tisztába tevés, kéz és arcmosás, zuhanyozás.    * A felnőttel való együttműködés és az önállóság alakulása fürdetés, öltöztetés közben.    * Az önállóság helyes értelmezése. 4. Alvás    * Az alvásszükséglet és alvásritmus alakulása újszülött-kortól    * Az alvás tárgyi feltételei,    * A nyugodt alvás feltételei, az elalvási hangulat megteremtése    * A szabad levegőn alvás jelentősége, feltételei    * A téli, nyári levegőztetés, a szabadban történő altatás célszerű öltözéke 5. Levegőztetés    * A levegőztetés kedvező hatásának összetevői    * A levegőzés veszélyei    * A szabadban altatás jelentősége, feltételei    * Játék a szabadban 6. A csecsemő és kisgyermek öltöztetése    * A csecsemő és kisgyermek célszerű ruházata, összefüggésben speciális szükségleteivel    * A pelenka; a textil pelenka és alkalmazásakor használatos kellékek; az eldobható pelenkabetét illetve eldobható pelenkanadrág alkalmazása    * Különböző pelenkázási módok újszülött kortól kisgyermek korig    * Az újszülött és a kiscsecsemő leghasználatosabb ruhadarabjai    * A csecsemő leghasználatosabb ruhadarabjai    * A lábbeli 7. A szobatisztaság kialakulása    * A szobatisztává válás iránti érdeklődés megjelenésének összefüggése a gyermek érzelmi és szociális fejlődésével    * A szobatisztaság kialakulását helyesen támogató felnőtt magatartás jellemzése    * A szoktatás módszerének és a szobatisztaságot sürgető felnőtt magatartásának kritikája, lehetséges káros következményei 8. A csecsemő és kisgyermek életmódja    * A rend szerepe a gyermek életében, biztonság érzetének kialakulásában és fenntartásában, és ezen keresztül harmonikus fejlődésében    * Az étkezés időpontjának megválasztása, összhangban a csecsemő és gyermek egyéni alvás szükségletével és alvás ritmusával    * Az önálló, szabad mozgás és játék helye a gyermek napirendjében, az önálló aktivitás jelentőségének értékelése a csecsemő és kisgyermek életmódjának szempontjából. | | | | |
| **Kötelező olvasmányok:**  Tananyag a csecsemő- és kisgyermekgondozói szakosító tanfolyam hallgatói részére (szerk.: Polonyi Erzsébet), 1985. In.: Falk Judit: Az egészséges csecsemő és kisgyermek fejlődése és gondozása.  Kálló Éva: Néhány gondolat a családi napközi nevelési légköréről, BOMI, 1996.  Dr Balogh László: Gyermekápolástan I.-II. kötet, Egészségügyi szakképzés tankönyve. Medicina Könyvkiadó, Budapest, 1997  Dr. Szél Éva: A csecsemő és a gyermek fejlődése, táplálása, ápolása, Egészségügyi szakképzés tankönyve? Medicina kiadó, Budapest, 1997 | | | | |
| **Tantárgyfelelős:** Sallai Antalné  Oktatók: | | | | |